Jenifer

JENIFER [ĝenifer], realnome Jenifer DADOUCHE aŭ Jenifer YAËL DADOUCHE-BARTOLI (naskiĝis  en Nice) estas franca kantistino, gajninto de "Star Academy 1".

 Biografio 
Jenifer venas el modesta medio. Ŝia patro estas Franco el Nord-Afriko kaj ŝia patrino estis naskita en Parizo de korsika patrino kaj belga patro.

En 1997, ŝi partoprenas televid-elsendon "Graines de star" (sub la nomo "Jenifer Bartoli"), sed tio montriĝas malsukceso. Ŝi tiam decidas iri al Parizo kaj prezentiĝas en 2001 al la selektado de nova televid-elsendo "Star Academy": ŝi estas akceptita kaj fariĝas la unua gajninto. Ŝia vivo draste ŝanĝiĝas. Post sekva turneo kun la partoprenintoj, ŝi denove turneas sola de oktobro 2002 ĝis januaro 2003 kaj kantas en renoma varietea teatro "Olympia".

Al ŝia unua albumo "Jenifer", kiu vendiĝis en 900,000 ekzempleroj, kunlaboris interalie Marc Lavoine (Nos points communs). Poste ŝi estis nomumita en "Victoires de la musique 2003" kaj Johnny Hallyday invitis ŝin dum sia datrevena turneo en 2003 por interpreti duope Je te promets ĉiuvespere en stadionoj. Ŝi vivas kun Maxim Nucci, verkisto-komponisto, de kiu ŝi naskis la  infanon nomitan Aaron.

Ŝia dua albumo "Le passage", estas pli melankolia sed ankaŭ pli pop-roka. Kunlaboris Calogero, bando Kyo kaj Marc Levy. Tiu albumo ankaŭ fariĝas granda sukceso: ĝi estas disko de platino ĉar ĝi vendiĝas en ĉ. 600,000 ekzempleroj. Poste Jenifer daŭrigas per turneo de pli ol 90 datoj, el kiuj kvar plenplenaj "Zénith" kaj du plenplenaj "Olympia" en Parizo.

En oktobro 2005, la kantistino aperigas sian unuan live-albumon: "Jenifer fait son live", kiu fariĝas disko de oro post malpli ol unu jaro.

Ŝi partoprenas ĉiujare ekde la jaro 2003 la popularan spektaklon "Les Enfoirés" profite al la bonfara organizaĵo Restoracioj de l' koro.

 Diskaro 
eta|Jenifer, 2005.

 Albumoj 
 2002: Jenifer
 2004: Le Passage
 2007: Lunatique
 2010: Appelle-moi Jen
 2012: L'amour et moi
 2013: Ma déclaration
 2016: Paradis secret
 2018: Nouvelle Page
 2022: N°9

 Unuopaĵoj 
 2002: J'attends l'amour
 2002: Au soleil
 2002: Des mots qui résonnent !
 2003: Donne-moi le temps
 2004: Ma révolution
 2004: Le Souvenir de ce jour
 2005: C'est de l'or
 2005: Serre-moi
 2007: Tourner ma page
 2008: Comme un hic
 2008: Si c'est une île
 2010: Je danse
 2011: L'Envers du Paradis
 2011: L'amour fou
 2012: Sur le fil
 2012: L'amour & moi

 Videografio 
 2005: "Jenifer Fait Son Live" (DVD)

 Vidu ankaŭ 
 Olivia Ruiz, partopreninto al "Star Academy 1"

 Eksteraj ligiloj 

 Oficiala retejo de Jenifer 

Kategorio:Francaj kantistoj
Kategorio:Franclingvaj kantistoj
Kategorio:Naskiĝintoj en Francio